open-index/open-wikipedia-markdown huggingface dataset:
The War on Drugs

**The War on Drugs** er ei indierock-gruppe frå Philadelphia i USA.

Gruppa var skipa i 2005 av Adam Granduciel og Kurt Vile, og har fått namnet sitt etter kampen som styresmaktene i USA fører mot bruk av rusmiddel. I 2008 gav gruppa ut EP-en *Barrel of Batteries* og albumet *Wagonwheel Blues*. Gruppa auka valdsamt i popularitet etter at dei gav ut albumet *Lost in the Dream*, som fekk svært gode kritikkar.

## Diskografi
* 2008: *[[Barrel of Batteries]]* (EP)
* 2008: *[[Wagonwheel Blues]]*
* 2010: *[[Future Weather]]* (EP)
* 2011: *[[Slave Ambient]]*
* 2014: *[[Lost in the Dream]]*
* 2017: *[[A Deeper Understanding]]*
* 2021: *[[I Don’t Live Here Anymore]]*

## Kjelder

**Denne artikkelen bygger på «[[:de:The War on Drugs|The War on Drugs]]» frå ,  den 18. desember 2014.* 
*** oppgav desse kjeldene:*

## Bakgrunnsstoff
*
Venera 3

**Venera 3** var ein sovjetisk romsonde til Venus. Han vart skoten opp 16. november 1965, og truleg krasjlanda han på Venus 1. mars 1966. I det fall er Venera 3 det fyrste romfartøyet til å styrta inn i yta på ein annan planet.

Målet med ferda var å landa på Venus, men ein miste kontakt med sonden før landinga slik at ingen data vart returnerte.

## Kjelder
* Om Venera 3 hjå NSSDC
Venera 4

**Venera 4** var ein sovjetisk romsonde til Venus. Han vart skoten opp 12. juni 1967 og var den fyrste romsonden til å senda attende data frå atmosfæren til ein annan planet.

Venera 4 gjekk inn i Venus-atmosfæren på nattsida til planeten 18. oktober 1967. Målingane viste at Venus hadde høge temperaturar og stort trykk. Dei siste målingane sonden gjorde før han truleg vart øydelagd, viste ein temperatur på 277 °C og eit atmosfæretrykk på 22 jordatmosfærar - dette ved ei høgd på kring 25 km over bakken.

Sonden fann ei atmosfæresamansetjing med 90-95% karbondioksid. Det vart fyrst trutt at sonden hadde nått bakken.

## Kjelder
* Om Venera 4 hjå NSSDC
PewDiePie

**Felix Arvid Ulf Kjellberg** (), best kjend under kallenamnet **PewDiePie**, er ein svensk dataspelkommentator på YouTube. PewDiePie opna YouTube-profilen sin 29. april 2010, og YouTube-kanalen har sidan 15. august 2013 vore den kanalen med flest abbonnentar på YouTube, med over 53 millionar.     

19. juli 2014 gjekk kanalen hans forbi Rihanna sin VEVO-kanal som tidenes mest sette; per januar 2015 har kanalen til PewDiePie fått meir enn 11,8 milliardar visingar. Som internettkjendis har PewDiePie kunne påverka salet av indiespel og samle inn pengar til veldedige føremål via sin fanbase, som har kallenamnet «Bro Army». I tillegg til internettaktiviteten sin har PewDiePie òg spelt seg sjølv i to episodar av TV-serien *[[South Park]].*     

PewDiePie lagar videoar der ein kan sjå han i det eine hjørnet av skjermen medan han kommenterer og reagerer på det som skjer i eit dataspel. Han byrja karrieren med å kommentere spel i skrekk- og actionsjangrane, i hovudsak **. Reaksjonane når han vert skremd eller gjer noko spesielt morosamt i eit spel, set han ofte saman til ein kavalkade med dei beste augneblikka frå videoane hans. Han legg vekt på at «YouTube skal vere YouTube», og har difor avslege å leige inn klipparar og redigerarar til videoane sine, men gjer alt arbeidet sjølv.
Hjartearytmi

**Hjartearytmi**, i daglegtale **uregelmessig hjarterytme** eller **hjarterytmeforstyrring**, i medisinen *arrhytmia cordis* eller stundom *dysrytmi*, er ei rekkje tilstandar der den elektriske aktiviteten i hjarta er meir uregelmessig, snøggare eller saktare enn vanleg. Hjarterytme som er snøggare enn vanleg, oftast rekna som meir enn 100 slag i minuttet (bpm), vert kalla takykardi, medan hjarterytme som er saktare, oftast mindre enn 60 bpm, vert kalla bradykardi. Sjølv om dei fleste arytmiar ikkje er livstrugande, så kan dei stundom føre til alvorleg nedsett hjartefunksjon, og stundom hjartestans.

## Kjelder

**Denne artikkelen bygger på «[[:en:Cardiac dysrhythmia|Cardiac dysrhythmia]]» frå ,  den 18. desember 2014.*
Hjartefrekvens

**Hjartefrekvens** eller **[[puls|pulsfrekvens]]** er snøggleiken til hjarteslaga som målt ved hjarteslag per tidseining, oftast som slag i minuttet (bpm). Hjartefrekvensen endrar seg i samsvar med dei fysiske behova, som til dømes absorberinga av oksygen og frigjeringa av karbondioksid. Aktivitetar som kan framkalle frekvensendringar inkluderer fysisk aktivitet, søvn, angst, stress, sjukdom, melting og lækjemiddelbruk.

Hjartefrekvensen ved kvile ligg normalt på 60—80 slag i minuttet. Bradykardi er unormalt sakte hjartefrekvens, normalt under 60 bpm. Takykardi er unormalt snøgg hjartefrekvens, normalt over 100 bpm ved kvile. Når hjarta slår i eit uregelmessig mønster, seier ein at personen har arytmi. Desse avvika i hjartefrekvens kan stundom tyda på sjukdom.

## Fysiologi
Til vanleg er hjarterytmen styrt i sin heilskap av sinusknuten, medan hjartefrekvensen er regulert av sympatisk og parasympatisk innspel («input») til sinusknuten. Nervar i det sympatiske nervesystemet gjev innspel til hjarta ved å sleppe laus noradrenalin på cellene i sinusknuten, og hjernenerva gjev parasympatisk innspel til hjarta ved å sleppe laus acetylkolin på cellene i sinusknuten. Difor vil stimulering frå nervar i det sympatiske nervesystemet auke hjartefrekvensen, medan stimulering frå hjernenerven vil minska han.

Folk har eit konstant blodvolum, og det er berre ved å auke hjartefrekvensen at organa kan motta meir oksygen, sidan dette vil føre blodet til å passere oftare. Normal hjartefrekvens ligg kring 60—100 bpm ved kvile. Bradykardi er definert som ein hjarterytme på mindre enn 60 bpm ved kvile. Likevel kan hjartefrekvensar frå 50 og 60 bpm vere vanleg hjå friske folk og atletar, og er ikkje naudsynleg eit faresignal. Takykardi er definert som ein hjartefrekvens over 100 bpm, sjølv om vedvarande ratar mellom 80—100 bpm, særleg ved søvn, kan vere teikn på hypertyreose eller anemi (sjå nedanfor).

* Stimulantia i sentralnervesystemet, som til dømes amfetaminar, kan auke hjartefrekvensen.
* Roande middel eller sedativa senker hjartefrekvensen (med unntak av nokre spesielt merkelege stoff med like merkelege verknadar, som til dømes ketamin, som mellom anna kan valda stimulantia-liknande effektar, til dømes takykardi).

Hjartet kan auke og senke hjartefrekvensen på fleire måtar. Dei fleste inneberer stimulantia-liknande endorfinar eller hormon som vert slopne ut i hjernen, og mange av desse må tvingast ut ved å ta inn og prosessera lækjemiddel.

## Kjelder

**Denne artikkelen bygger på «[[:en:Heart rate|Heart rate]]» frå ,  den 18. desember 2014, men har norske kjelder.*
Pleksus

**Pleksus** er eit flettverk av årer eller nervar. Årene kan vere blodårer, som vener og blodkar, eller lymfeårer. Nervane er som oftast akson på utsida av nervesystemet.

Ordet kjem av latin *plexus* som tyder «fletting».

## Typar
* Nerveflettverk eller nervepleksus
::Dei fire primære nerveflettverka er plexus cervicalis, plexus brachialis, plexus lumbalis og plexus sacralis.
* Koroid pleksus (*plexus choroideus*)
::Koroid pleksus er ein del av sentralnervesystemet i hjernen og er samansett av blodkar, ventriklar og ependymale celler.
* Venepleksus (*plexus venosus*)
* Plexus cardiacus

## Kjelder

**Denne artikkelen bygger på «[[:en:Plexus|Plexus]]» frå ,  den 19. desember 2014.*
Venera 6

**Venera 6** var ein sovjetisk romsonde til Venus og vart skoten opp 10. januar 1969. Han var identisk i utforming til Venera 5.

Venera 6 gjekk inn i atmosfæren til Venus den 17. mai 1969 på nattsida til planeten. Han sende attende målingar til jorda kvart 45. sekund for 51 minutt før kontakten med han vart broten. Dette hende ved ei høgd på mellom 10 og 12 kilometer. Fotometeret til sonden fungerte ikkje under nedstiginga.

## Kjelder
* Om Venera 6 hjå NSSDC
Venera 7

**Venera 7** var ein sovjetisk romsonde til Venus og vart skoten opp 17. august 1970. Målet til sonden var å senda attende data frå atmosfæren til Venus, landa på yta til planeten og halda fram med å senda attende data. Venera 7 vart det fyrste romfartøyet til å senda data attende etter å ha landa på yta til ein annan planet.

Venera 7 var éin av to identiske romsondar, men den andre, Cosmos 359, gjekk aldri ut av jordbanen sin.

Landaren til Venera 7 gjekk inn i atmosfæren til Venus den 15. desember 1970 på nattsida til planeten. Før dette hadde landaren fått kjølt seg ned til -8 °C. Han landa med ein fart på 17 m/s etter at fallskjermen hadde rivna. Signalet til landaren var veikt etter landing, og det er mogeleg at han hadde gjort eit hopp og landa på sida slik at antenna ikkje var retta mot jorda.

Trykkmålaren til landaren slutta å fungera under landinga, men temperaturmålaren viste ein stødig temperatur på 475 °C ved yta; og eit trykk på 92 jordatmosfærar og ein vind på 2,5 m/s vart ekstrapolert frå andre målingar.

## Kjelder
* Om Venera 7 hjå NSSDC
Regurgitasjon i kretsløpssystemet

**Regurgitasjon** er blodstraum i motsett retning, som til dømes tilbakestraum av blod inn i hjartet mellom hjartekamra. Det kan kategoriserast som:
* **[[Aortaregurgitasjon]]**: tilbakestraum av blod frå livpulsåra inn i venstre hjartekammer, grunna insuffisiens i semilunarklaffen; det kan vere kronisk eller akutt.
* **[[Mitralregurgitasjon]]**: tilbakestraum av blod frå venstre hjartekammer inn i venstre framkammer, grunna insuffisiens i mitralklaffen; det kan vere kronisk eller akutt og skuldast oftast mitralklaffprolaps, revmatisk hjartesjukdom eller komplikasjonar ved utviding av hjartet sitt hulrom (hjartedilatasjon).
* **[[Pulmonalregurgitasjon]]**: tilbakestraum av blod frå lungepulsåra, grunna insuffisiens i semilunarklaffen.
* **[[Trikuspidalregurgitasjon]]**: tilbakestraum av blod frå høgre hjartekammer inn i høgre framkammer, grunna insuffisiens i trikuspidalklaffen.

## Sjå òg
* stenose
* hjarteklaffsjukdom

## Kjelder

**Denne artikkelen bygger på «[[:en:Regurgitation (circulation)|Regurgitation (circulation)]]» frå ,  den 19. desember 2014.*
Venera 8

**Venera 8** var ein sovjetisk romsonde til Venus og vart skoten opp 27. mars 1972. Målet til sonden var å gjera meir sofistikerte vitskaplege målingar på yta til Venus, inkludert å studera regolitten.

Før han gjekk inn i atmosfæren til Venus, kjølte landaren ned innmaten sin til -15 °C. Han gjekk inn i atmosfæren 22. juli 1972. Under nedstiginga vart det nytta eit nedkjølingssystem for å halda komponentar i det indre av sonden svale.

Landaren heldt fram med å senda attende data 63 minutt etter landinga. Han stadfeste målingane til Venera 7 med målingane sine: ytetemperatur på 470 °C og eit trykk på 90 jordatmosfærar. Dei fyrste målingane av regolitten vart sende attende, og ein profil av skylaget vart laga. Svovelsyre vart funne i skyene.

Ljosmålingane til landaren fann òg ut at ljoshøva på yta var dugande for fotografering, sidan dei likna høva til ein overskya dag på jorda med ei sikt på 1 kilometer.

## Kjelder
* Om Venera 8 hjå NSSDC
Carole Merle

**Carole Merle** () er ein fransk tidlegare alpin skirennar frå Barcelonnette i Alpes-de-Haute-Provence som vart verdsmeister i storslalåm i 1993 og vann to VM-sølv og ein OL-sølv i tida 1989-92. Ho vann 22 renn i verdscupen i alpine greiner, alle i yndlingsgreinene super-G og storslalåm.

### Aktiv
Merle vart nummer 11 i storslalåm under Vinter-OL 1984 i Sarajevo og nummer 12 i super-G i VM i alpine greiner 1987 i Crans-Montana. Under vinterleikane 1988 i Calgary vart ho nummer ni i storslalåm og enda på tolvteplass i både super-G og utfor.

Den 6. januar 1988 vann Merle eit storslalåmrenn i Tignes i heimlandet, hennar fyrste siger i eit verdscuprenn. I 1989-sesongen etablerte ho seg i verdstoppen i Super-G, og deretter også i storslalåm. Fram til 27. mars 1993, då ho vann sin 22. og siste siger i Åre i Sverige, sikra ho seg heile seks FIS-pokalar som beste alpine utøvar i super-G og i storslalåm. Super-G-pokalen vann ho fire år på rad, 1989-92, og storslalåm-pokalen i 1992 og 1993.

Merle vann si fyrste internasjonale medalje då ho tok sølvmedaljen i storslalåm i VM i alpine greiner 1989 i Vail i Colorado. To år seinare vann ho ein ny sølvmedalje i VM 1991 i Saalbach-Hinterglemm, der Ulrike Maier frå arrangørlandet Austerrike vann super-G-tevlinga, 11 hundredels sekund framom Merle. Endå ein sølvmedalje i super-G fekk Merle under Vinter-OL 1992 i Albertville.

29 år gammal vann Merle gullmedaljen i storslalåm då den alpine verdsmeisterskapen 1993 gjekk av stabelen i japanske Morioka. Ho deltok i dei olympiske leikane på Lillehammer i 1994, der ho kom på femteplass i storslalåm. Ved sesongslutt la ho opp.

## Kjelder
**Sportsboken*, aktuelle årgangar

**Denne artikkelen bygger på «[[:de:Carole Merle|Carole Merle]]» frå ,  den 19. desember 2014.*
Allehande

**Allehande**; òg kalla *nellikpepar*  (*Pimenta dioica*, tidegare *Pimenta officinalis*), er eit eviggrønt, om lag 10 meter høgt tre som har sitt opphav på Jamaica og Mellom-Amerika. Frøa i fruktene blir brukte som krydder. Dei blir hausta før dei er modne og sidan tørka.

## Historie
Under Christofer Columbus' andra reise til Karibia fann ekspedisjonen allehandetre. Dei meinte det var pepartre, sidan frøa liknar.

Då England tok makta i Jamaica omkring 1655 kom handelen med allehande i gang. Krydderet fekk ulike namn, som  engelsk *allspice*, fransk *toute-épice*, dansk *allehånde* og svensk *kryddpeppar*. 

Krydderet vart mellom anna brukt på flesk for å døyve harsk smak.  I Frankrike vart allehande brukt i likørar. 

Allehande blir hovudsakleg brukt i Mellom-Amerika, Storbritannia og i Skandinavia - skandinavene kjøper ein tredel av allehanden som blir omsett på verdsmarknaden  Allehande inneheld  eugenol, som er ein sterk antioksidant. 


AllspiceSeeds.jpg|Frøa av allehande, som blir brukt som krydder.
Pimenta dioica dsc07807.jpg|Allehandeblad.


## Kjelder



**Denne artikkelen bygger på «[[:sv:Kryddpeppar|Kryddpeppar]]» frå ,  den 19. desember 2014.*  


## Bakgrunnsstoff
*
Statsminister i Sverige

**Statsministeren i Sverige** er den svenske regjeringssjefen og utøver mykje av den utøvande makta i landet. Statministeren blir valda av den svenske riksdagen, sidan 1975 etter forslag frå talmannen.

Embetet som svensk statsminister blei innført i 1876, då dei tidlegare embeta *justitiestatsminister* og *utrikesstatsminister* blei slått saman.

Sidan 1995 har den svenske statsministeren hatt offisiell bustad i Sagerska huset som ligg sentralt i Stockholm. Statsmininsteren har også tilgang på herregården Harpsund i Södermanland, som fungerer som fritidsbustad.

Den noverande statsministeren i Sverige er Ulf Kristersson sidan 18. oktober 2022.

## Oversyn over statsministrar

1 Lars Engqvist (1945&ndash;) var fungerande statsminister frå 3. juni til 1. august 2004

## Kjelder


**Denne artikkelen bygger på «[[:nb:2Liste over Sveriges statsministre|2Liste over Sveriges statsministre]]» frå ,  den 20. desember 2014.*  
**Denne artikkelen bygger på «[[:sv:Sveriges statsminister|Sveriges statsminister]]» frå ,  den 20. desember 2014.*
Alpine greiner under Vinter-OL 1984

**Alpine greiner under Vinter-OL 1984** i Sarajevo vart avvikla i tida 13. - 19. februar 1984 og omfatta seks øvingar, likt fordelt for menn og kvinner. Mennene tevla frå fjellet Bjelašnica, medan kvinnene sine øvingar fann stad på Jahorina-fjellet. Begge utfor-tevlingane vart utsett i fleire dagar grunna snøstorm på fjelltoppane.

225 deltakarar frå 42 land var påmeld dei alpine øvingane. Eit par av verdas aller beste alpinistar, Ingemar Stenmark frå Sverige og Hanni Wenzel frå Liechtenstein, vart nekta start av Det internasjonale skiforbundet (FIS) for å ha teke mot reklamepengar direkte, utanom dei nasjonale skiforbunda. Perrine Pelen frå Frankrike var den einaste utøvaren som vann to medaljar; sølv i slalåm og bronse i storslalåm.

## Menn
### Slalåm



Dato: 19. februar 
Start: 1563 moh, mål: 1363 moh
Høgdeskilnad: 200 m



### Storslalåm



Dato: 14. februar 
Start: 1745 moh, mål: 1363 moh
Høgdeskilnad: 382 m



### Utfor



Dato: 16. februar 
Start: 2076 moh, mål: 1273 moh
Løypelengd: 3066 m, høgdeskilnad: 803 m



## Kvinner
### Slalåm



Dato: 17. februar 
Start: 1840 moh, mål: 1670 moh
Høgdeskilnad: 170 m



### Storslalåm



Dato: 13. februar 
Start: 1665 moh, mål: 1328 moh
Høgdeskilnad: 337 m



### Utfor



Dato: 16. februar 
Start: 1872 moh, mål: 1325 moh
Løypelengd: 1965 m, høgdeskilnad: 547 m



## Kjelder

**Denne artikkelen bygger på «[[:de:Olympische Winterspiele 1984/Ski Alpin|Olympische Winterspiele 1984/Ski Alpin]]» frå ,  den 20. desember 2014.*
Josefa Frandl

**Josefa Frandl**, kjend som **Putzi Frandl**, () var ein austerriksk alpin skirennar frå Radstadt i forbundslandet Salzburg som vann OL-sølv i storslalåm i 1956 og VM-sølv i slalåm i 1958, samt VM-bronse i kombinasjon.

## Aktiv
Frandl deltok i alle dei alpine greinene under dei olympiske vinterleikane 1956 i Cortina d'Ampezzo. Best gjekk det i storslalåm, der ho kom på andreplassen i storslalåm, 1,3 sekund bakom den suverene vinnaren, tyske Ossi Reichert. Ho vart elles nummer fem i slalåm og kom på 13. plass i utfor.

Ved VM i alpine greiner 1958 i Bad Gastein tok Frandl ein ny sølvmedalje. I slalåmtevlinga måtte ho sjå seg klart slått av norske Inger Bjørnbakken som vann med ein margin på 1,4 sekund. Frandl enda så på femteplass i utfor og vart nummer elleve i storslalåm. Samanlagt gav desse prestasjonane henne ein bronsemedalje i kombinasjonen. Seinare i 1958-sesongen vann ho utfor og kombinasjon ved Holmenkollen Kandahar, utforrennet fann stad på Voss, slalåmrennet i Rødkleiva.

Sommaren 1958 reiste Frandl til USA og konkurrerte vinteren 1959 i Nord-Amerika. Vinteren 1959/60 flytta ho tilbake til Austerrike for å kvalifisere seg til Vinter-OL 1960 i Squaw Valley i California. Ho fekk plass på OL-laget, men ein 16. plass i slalåm var hennar fremste prestasjon.

I 1961 utvandra Frandl til USA, der ho sidan gifte seg og arbeidde som skiinstruktør.

## Kjelder

**Denne artikkelen bygger på «[[:de:Josefa Frandl|Josefa Frandl]]» frå ,  den 20. desember 2014.*
Jean Saubert

**Jean Marlene Saubert** () var ein USA-amerikansk alpin skirennar frå Roseburg i Oregon som vann ein sølv- og ein bronsemedalje under Vinter-OL 1964 i Innsbruck.

## Aktiv
Saubert markerte seg internasjonalt under VM i alpine greiner 1962 i Chamonix, der ho kom på sjetteplassen i storslalåm og vart nummer ni i utfor. To år seinare tok ho bronsemedaljen i slalåmrennet under Vinter-OL 1964 i Innsbruck, dei franske systrene Christine og Marielle Goitschel vann gull og sølv. Dei same tre utøvarane stakk avgarde med medaljane også i storslalåm; Marielle vart olympisk meister, Saubert og Christine Goitschel kom på delt andreplass.

I OL-året 1964 vann Saubert samtlege fire meister titlar i USA-meisterskapen alpine greiner, året i førevegen vart ho nasjonal meister i utfor og storslalåm. Saubert vart så nummer fire i slalåm då VM i alpine greiner 1966 vart avvikla i chilenske i Portillo, to hundredels sekund bakom landskvinna Penny McCoy på bronseplass.

Saubert døydde 65 år gammal i Bigfork i delstaten Montana.

## Kjelder
**Sportsboken*, aktuelle årgangar

**Denne artikkelen bygger på «[[:en:Jean Saubert|Jean Saubert]]» frå ,  den 20. desember 2014.*
Barbara Cochran

**Barbara Ann Cochran** () er ein USA-amerikansk alpin skirennar frå Richmond i Vermont som vart olympisk meister i storslalåm i 1972.

## Aktiv
Barbara Cochran debuterte i verdscupen i alpine greiner på seinsesongen 1968. Etter fleire gode plasseringar etablerte ho seg i verdstoppen i storslalåm og slalåm frå sesongstarten i desember 1969. Gjennom 1970-sesongen vann ho eitt renn i verdscupen og stod på pallen åtte gongar. I VM i alpine greiner 1970 i Gherdëina tok ho sølvmedaljen i slalåm, der franske Ingrid Lafforgue vann ein suveren siger.

Under Vinter-OL 1972 i Sapporo sikra Cochran seg gullmedaljen i slalåmrennet, to små hundredels sekund framom franske Danièle Debernard, dei to var i ein klasse for seg. To år seinare enda Cochran på sjetteplassen i storslalåm under VM i alpine greiner 1974 i St. Moritz. I den same meisterskapen vart syskena hennar; Marilyn Cochran, Bob Cochran og Lindy Cochran høvesvis nummer 8, 14 og 14 i sine beste VM-øvingar. Ved sesongslutt la Barbara Cochran bort konkurranseskia.

## Kjelder
**Sportsboken*, aktuelle årgangar

**Denne artikkelen bygger på «[[:en:Barbara Cochran|Barbara Cochran]]» frå ,  den 20. desember 2014.*
Cindy Nelson

**Cynthia Lee Nelson**, kjend som **Cindy Nelson**, () er ein USA-amerikansk tidlegare alpin skirennar frå Lutsen i Minnesota som vann bronsemedaljen i utfor under Vinter-OL 1976, og tok VM-sølv i kombinasjon i 1980, og i utfor i 1982.

## Aktiv
Nelson fekk sitt gjennombrot då ho vann eit utforrenn i verdscupen i alpine greiner i sveitsiske Grindelwald den 13. januar 1974. Ni år seinare tok ho sin sjette og siste rennsiger i verdscupen, fordelt på tre i utfor og ein kvar i storslalåm, kombinasjon og i super-G. 15 av i alt 25 pallplasseringer kom i yndlingsgreina utfor.

Etter ein 11. plass i slalåm i VM i alpine greiner 1974 i St. Moritz, vann Nelson bronsemedaljen i utforrennet under Vinter-OL 1976 i Innsbruck. I dei neste to meisterskapane, alpin-VM 1978 i Garmisch-Partenkirchen og Vinter-OL 1980 i Lake Placid vart ho høvesvis nummer og sju i utfor-tevlingane. I lag med pene plasseringar i OL-slalåm og storslalåm i Lake Placid enda då Nelson opp med sølvmedaljen i kombinasjonen, ei tevling som ikkje stod på OL-programmet, men FIS-programmet.

Nelson vann sølvmedaljen i utfor då VM i alpine greiner 1982 vart arrangert i Schladming, einast kanadiske Gerry Sorensen rann fortare. Etter svakare plasseringar i 1984- og 1985-sesongane, la Nelson opp våren 1985.

## Kjelder
**Sportsboken*, aktuelle årgangar

**Denne artikkelen bygger på «[[:en:Cindy Nelson|Cindy Nelson]]» frå ,  den 20. desember 2014.*
Den svenske riksdagen

**Den svenske riksdagen** (svensk *Sveriges riksdag*), ofte berre kalla **Riksdagen**, er den lovgjevande forsamlinga i  Sverige. Det har eitt kammer og følgjer parlamentarismen. Det blir leia av ein talman (lik stortingspresident) som blir vald av riksdagen etter kvart riksdagsval. Den svenske riksdagen held til i Riksdagshuset i Stockholm.

Riksdagsval blir haldne andre søndagen i september kvart fjerde år. Arbeidsåret til riksdagen byrjar vanlegvis tredje tirsdagen i september med Riksmötets öppnande, men i valår skjer dette noko seinare.

Riksdagen har 349 medlemmer som sit i fireårsperiodar. For at eit parti skal kunna få plass i riksdagen, treng det ei oppslutting på minst fire prosent av stemmene, eller tolv prosent i minst ein valkrets. Mandatfordeling skjer ved Sainte-Laguë-metoden med innslag av utjamningsmandat.

Den svenske regjeringa går ut frå og er ansvarleg for riksdagen. Når ei ny regjering skal skipast rådfører talmannen seg med partileiarane og føreslår så ein statsminister som riksdagen stemmer over. Riksdagen kan reisa mistillitsforslag mot regjeringa eller enkeltstatsrådar. Ved mistillit kan statsministeren skriva ut nyval, bortsett frå i ein tremånadersperiode etter eit val. Desse ekstra vala innverkar ikkje på dei vanlege fireårsperiodane.

## Kjelder

*Berg, Ole T. «Sveriges politiske system» (26. april 2013), *Store norske leksikon*.

----

**Delar av denne artikkelen bygger på «[[:nb:Sveriges riksdag|Sveriges riksdag]]» frå , og «[[:sv:Sveriges riksdag|Sveriges riksdag]]» frå  den 20. desember 2014.*  
 

## Bakgrunnsstoff
*Offisiell nettstad
Landsting i Sverige

**Landsting** i Sverige er regionale folkevalde organ med ansvar for visse samfunnsoppgåver, først og fremst helsetenester, men også kultur, lokaltrafikk og regionplanlegging. Sverige har 20 landsting som kvart dekkjer eit len. I Gotlands len fungerer Gotland kommune også som landsting.

Landstinga blei skipa gjennom den svenske kommunalreforma i 1862. Dei har røter tilbake til mellomalderen, då «land» eller landskap i Sverige i stor grad var sjølvstyrande med landsting der alle vaksne frie menn kunne delta. Stillinga deira blei svekka ettersom kongemakta voks seg sterkare. Landstinga døydde ut, men vara ganske lenge ved i Norrland og i  Jämtland, der det siste gamle landstinget blei halde i 1857.

Landstinga har beskattingsrett og verksemde deira blir hovudsakleg finansiert gjennom landstingsskatten. I tillegg får landstinga inntekter frå pasientavgifter og sal av tjnester. Staten bidreg med generelle og øyremerka tilskot. Størsteparten av budsjetta til landstinga går til helse- og tannhelsetenester.

Det høgaste besluttande organet i eit landsting heter *landstingsfullmäktige* og blir vald i almenne landstingsval. Medlemmene i landstingsfullmäktige vel ein *landstingsstyrelse*, som er det utøvande organet til landstinget.

## Kjelder

**Denne artikkelen bygger på «[[:sv:Sveriges landsting|Sveriges landsting]]» frå ,  den 20. desember 2014.* 
*** oppgav desse kjeldene: &nbsp;*
Duran Duran

**Duran Duran** er ei britisk new wave-gruppe danna i Birmingham i 1978. Gruppa bestod av vokalist Simon Le Bon, bassist John Taylor, keyboardist Nick Rhodes, trommeslagar Roger Taylor og gitarist Andy Taylor.

## Medlemer
* Simon Le Bon (vokal)
* Nick Rhodes (synthesizer, keyboard)
* John Taylor (bass)
* Roger Taylor (trommer)
## Diskografi
### Studioalbum
* *Duran Duran* (1981)
* *Rio* (1982)
* *Seven and the Ragged Tiger* (1983)
* *Notorious* (1986)
* *Big Thing* (1988)
* *Liberty* (1990)
* *Duran Duran AKA Wedding Album* (1993)
* *Thank You* (1995)
* *Medazzaland* (1997)
* *Pop Trash* (2000)
* *Astronaut* (2004)
* *Red Carpet Massacre* (2007)
* *All You Need Is Now* (2010)
* *Paper Gods* (2015)
* *Future Past* (2021)
### Livealbum
* *Arena* (1984)
* *Live from London* (2005)
* *Live at Hammersmith 82!* (2009)
* *A Diamond in the Mind: Live 2011* (2012)

## Kjelder

**Denne artikkelen bygger på «[[:no:Duran Duran]]» frå , den 7. juli 2014*
**Denne artikkelen bygger på «[[:en:Duran Duran]]» frå , den 20. desember 2014.*

## Bakgrunnsstoff
*
Alpine greiner under Vinter-OL 1980

**Alpine greiner under Vinter-OL 1980** i Lake Placid vart avvikla i tida 14. - 23. februar 1980 på Whiteface Mountain, ikrig 20 km aust for Lake Placid. Både menn og kvinner tevla i tre øvingar kvar.

Dei seks olympiske øvingane gjaldt òg som den 26. verdsmeisterskapen i alpine greiner, det gjorde i tillegg to kombinasjons-øvingar, ei for menn og ei for kvinner, utrekna på poeng basert på tidsbruken i dei ulike olympiske greinene; slalåm, storslalåm og utfor.

Hanni Wenzel frå Liechtenstein vann to OL-gull og eitt VM-gull, samt eitt OL-sølv. Sveriges Ingemar Stenmark vann to olympiske gullmedaljar. 

## Menn
### Slalåm



Dato: 22. februar
Start: 876 moh, mål: 667 moh
Løypelengd: 549 m, høgdeskilnad: 209 m



### Storslalåm



1. renn: 18. februar
Start: 876 moh, mål: 481 moh
Løypelengd: 1354 m, høgdeskilnad: 395 m
2. renn: 19. februar
Start: 876 moh, mål: 481 moh
Løypelengd: 1303 m, høgdeskilnad: 395 m



### Utfor



Dato: 14. februar
Start: 1313 moh, mål: 481 moh
Løypelengd: 3009 m, høgdeskilnad: 832 m



## Kvinner
### Slalåm



Dato: 23. februar
Start: 845 moh, mål: 667 moh
Løypelengd: 465 m, høgdeskilnad: 178 m



### Storslalåm



1. renn: 20. februar
Start: 845 moh, mål: 481 moh
Løypelengd: 1231 moh, høgdeskilnad: 364 moh
2. renn: 21. februar
Start: 876 moh, mål: 512 moh



### Utfor



Dato: 17. februar
Start: 1181 moh, mål: 481 moh
Løypelengd: 2698 m, høgdeskilnad: 700 m



=Verdsmeisterskap i kombinasjon=
### Menn





### Kvinner
Basal i medisin

**Basal** i medisin visar til det minimale, grunnleggjande eller fundamentale nivået som trengst for å oppretthalde helse og liv.

Diabetikarar og helsepersonell brukar det for å skildre ein låg, kontinuerlig dose av insulin, anten som ein basaldose frå ei insulinpumpe eller som ein langsamtvirkande insulininjeksjon, som «dekkar» glukoseutskiljinga i leveren.

## Sjå òg
* basaltemperatur
* basaldose

## Kjelder

**Denne artikkelen bygger på «[[:en:Basal (medicine)|Basal (medicine)]]» frå ,  den 21. desember 2014.*
Degenerasjon i medisin

**Degenerasjon** i medisin visar til forvitring, øydelegging eller endring, anten av celler, eller av substans mellom cellene. Generelt er det endring frå ein høgare til ein lågare tilstand. Meir spesifikt er det endringa av vev til ein lågare eller mindre funksjonell form.

Det kan vere:
* **Ekte degenerasjon**, der det skjer ei kjemisk endring i sjølve vevet
* **[[Infiltrasjon i medisin|Infiltrasjon]]**, der endringa kjem frå avsetninga av unormalt materie i veva
* **[[Degenerativ sjukdom]]**

## Sjå òg
* makuladegenerasjon
* nevrodegenerasjon

## Kjelder

**Denne artikkelen bygger på «[[:en:Degeneration (medical)|Degeneration (medical)]]» frå ,  den 21. desember 2014.*
Knusingsskade

**Knusingsskade** er ein skade som medfører kompresjon av kroppen. Slike skadar er vanlege ved naturkatastrofar, bilulukker og etter traume frå medvitne overfall. Vanlege attåtverknadar er rabdomyolyse og knusingssyndrom.

## Sjå òg
* blåmerke
* hematom

## Kjelder


**Denne artikkelen bygger på «[[:en:Crush injury|Crush injury]]» frå ,  den 21. desember 2014.*
Diatese i medisin

**Diatese** (frå gresk *diathesis*, «ordning», «arrangement») er ein medfødd eller konstitusjonell predisposisjon til å utvise visse symptom eller sjukdommar. Omgrepet er lite brukt, men «hemoragisk diatese» vert stundom nytta om blødingstendensar.

## Kjelder
Kasuarfuglar

**Kasuarfuglar**, Casuariiformes, er ein biologisk orden med fire noleveande medlemmer: tre kasuarar og arten emu, alle fire er klassifiserte som Casuariidae, kasuarfamilien.

Alle de fire medlemmene i denne ordenen er særs store fuglar utan evne til å flyge, alle har leveområde i Australia - Ny-Guinea.
__NOTOC__
## Artslista
Artane i **Casuariiformes** i rekkjefølgje etter EBird/Clements Checklist v2016 med norske namn etter *Norske navn på verdens fugler*:     

**Familie [[Casuariidae]]** - Kasuarar og Emu 
:;Slekt *[[Casuarius]]* 
:* Toflikkasuar, *Casuarius casuarius*, Southern Cassowary, Linné, 1758, (VU)
:* Dvergkasuar, *Casuarius bennetti*, Dwarf Cassowary, Gould, 1857, (NT)
:* Enflikkasuar, *Casuarius unappendiculatus*, Northern Cassowary, Blyth, 1860, (VU)
:;Slekt *[[Dromaius]]* 
:* Emu, *Dromaius novaehollandiae*, Emu, Latham, 1790, (LC)

## Kjelder

**Denne artikkelen bygger på «[[:en:Casuariiformes|Casuariiformes]]» frå ,  den 21. desember 2014.*  
  
;Referansar

## Bakgrunnsstoff
Alpine greiner under Vinter-OL 1976

**Alpine greiner under Vinter-OL 1976** i Innsbruck vart avvikla i tida 5. - 13. februar 1976, der både menn og kvinner tevla i tre øvingar kvar. Mennene sitt utforrenn gjekk føre seg på fjellet Patscherkofel, alle dei andre øvingane fann stad ved Axamer Lizum, eit stort skianlegg 12-13 kilometer sørvest for Innsbruck. 

Dei seks olympiske øvingane gjaldt òg som den 24. verdsmeisterskapen i alpine greiner, det gjorde i tillegg to kombinasjons-øvingar, ei for menn og ei for kvinner, utrekna på poeng basert på tidsbruken i dei ulike olympiske greinene; slalåm, storslalåm og utfor.

## Menn
### Slalåm



Dato: 14. februar 
Start: 1830 moh, mål: 1610 moh
Løypelengd: 520 m, høgdeskilnad: 220 m



### Storslalåm



1. renn: 9. februar 
Start: 1990 moh, mål: 1540 moh
Løypelengd: 1525 m, høgdeskilnad: 450 m
2. renn: 10. februar 
Start: 2035 moh, mål: 1610 moh
Løypelengd: 1200 m, høgdeskilnad: 425 m



### Utfor



Dato: 5. februar 
Start: 1950 moh, mål: 1080 moh
Løypelengd: 3020 m, høgdeskilnad: 870 m



## Kvinner
### Slalåm



Dato: 11. februar 
Start: 1785 moh, mål: 1610 moh
Løypelengd: 400 m, høgdeskilnad: 175 m



### Storslalåm



Dato: 13. februar 
Start: 1925 moh, mål: 1610 moh
Løypelengd: 1220 m, høgdeskilnad: 285 m



### Utfor



Dato: 8. februar 
Start: 2310 moh, mål: 1610 moh
Løypelengd: 2515 m, høgdeskilnad: 700 m



=Verdsmeisterskap i kombinasjon=
### Menn






### Kvinner






## Kjelder

**Denne artikkelen bygger på «[[:de:Olympische Winterspiele 1976/Ski Alpin|Olympische Winterspiele 1976/Ski Alpin]]» frå ,  den 21. desember 2014.*
Den store moskeen i Kano

**Den store moskeen i Kano** er hovudmoskeen i byen Kano i Nigeria og den største moskeen i Nigeria. Han ligg ved sida av Gidan Rumfa, bustaden til emiren av Kano, ein viktig muslimsk leiar i Nigeria.

Den opphavlege store moskeen i byen var ein jordmoské forma som eit tårn (soro). Han blei bygd for kong Muhammad Rumfa på 1400-talet, då islam fekk fotfeste i Kano-riket. Moskeen skal ha blitt gjenbygd for Muhammed Zaki i 1582 på ein ny stad. På siste halvdel av 1800-talet skal han ha blitt gjenreist av Sarkin Kano Abdullahi etter å ha forfalle. Denne moskeen hadde eit 20 meter høgt tårn, og blei omtalt som den mest imponerande bygningen i Vest-Afrika. Som andre jordbygningar måtte han stadig reparerast.

Den siste jordmoskeen blei riven på 1950-talet. Deretter støtta Storbritannia bygginga av ein ny moské som takk for Nigeria sitt bidrag i andre verdskrigen. Den noverande moskeen blei bygd i 1963. Han følgjer generell muslimsk arkitektur med kuppel og to minaretar, og har ikkje noko til felles med tradisjonell nigeriansk byggjekunst.

Moskeen blei råka av eit bombeåtak frå Boko Haram den 28. november 2014. Rundt 120 menneske døydde og 260 blei såra. Åtaket blei sett på som retta mot emiren av Kano, Sanusi II, som hadde gått sterkt ut mot Boko Haram og oppfordra folk til å slost mot dei berre ei veke tidlegare. Emiren var ikkje i Kano då åtaket fann stad. 

## Kjelder

*«Great Mosque - Kano, Nigeria». Aga Khan Visual Archive, archnet.org
 
*Omtale og bilde av den gamle og den nye moskeen ved *Submissions*

## Bakgrunnsstoff
*Omtale og bilde av den gamle og den nye moskeen ved *Submissions*
*Great Mosque - Kano, Nigeria. Historie og bilde ved Aga Khan Visual Archive.
*Great Mosque of Kano . Kort omtale og bilde ved openbuildings.com.
Brystskiljevegg

**Brystskiljeveggen** eller **mediastinum** (frå mellomalderlatin *mediastinus*, «midtveg», «det som står i midten») er ei uavgrensa gruppe av strukturar i brystkassen som er omfemna av laust bindevev. Det er det sentrale kammeret i brysthòla. Den inneheld hjartet, dei store blodårene i hjartet, matrøyret, luftrøyret, mellomgolvsnerven, hjartenervane, brystlymfegangen (*ductus thoracicus*), briset (*thymus*) og lymfeknutane i det midtre brystet.

## Struktur

Brystskiljeveggen ligg mellom høgre og venstre brysthinne i nærleiken av midtsagittalplanet. Den strekker seg frå brystbeinet framme til ryggsøyla bak, og inneheld alle brystorgana med unntak av lungene. Den kan delast i to delar: ein øvre eller superior del, og ein nedre eller inferior del.

Den øvre brystskiljeveggen strekker seg frå høgda av hjarteposen (perikard) med ei øvre grense langs den vesle brystopninga (*apertura thoracis superior*), og ei nedre grense som strekker seg frå brystbeinsvinkelen (leddet mellom *manubrium sterni* («handtaket») og *corpus sterni* («kroppen»)) til mellomvirvelskivene i brystvirvel 4–5 (T4–T5). Den nedre brystskiljeveggen strekker seg under det øvre nivået av hjarteposen, til mellomgolvet (diafragma). Den nedre brystskiljeveggen er delt inn i tre regionar, alle i forhold til hjarteposen. Den *fremre brystskiljeveggen* ligg føre hjarteposen. Den *midtre brystskiljeveggen* inneheld hjarteposten og dens innhald. Den *bakre brystskiljeveggen* ligg bak hjarteposen.

Den er omfemna av brystveggen framme, lungene langs sidene og ryggmargen bak. Den er samanhengande med laust bindevev i nakken.

Anatomar, kirurgar og radiologar delar brystskiljeveggen ulikt.

## Signifikante funn på høgd med brystskiljeveggen
* Byrjinga og slutten av aortabogen
* Den øvre marginen av øvre hòlvene (*vena cava superior*)
* Kryssinga mellom den store lymfegangen (ductus thoracicus)
* Bifurkasjonen av luftrøyret
* Bifurkasjonen av lungepulsåra
* Høgda av brystbeinsvinkelen
* Det andre ribbeinet, som festar seg til brystbeinet via den andre ribbeinsbrusken
* Kroppen av brystvirvel T4
* Dreneringa av *vena azygos* inn i øvre hòlvene

## Kjelder

**Denne artikkelen bygger på «[[:en:Mediastinum|Mediastinum]]» frå ,  den 21. desember 2014.*
Alpine greiner under Vinter-OL 1968

**Alpine greiner under Vinter-OL 1968** i Grenoble vart avvikla i tida 9. - 17. februar 1968, der både menn og kvinner tevla i tre øvingar kvar. Alle seks øvingane fann stad i bygda Chamrousse, 15 km søraust for Grenoble.

Dei seks olympiske øvingane gjaldt òg som den 20. verdsmeisterskapen i alpine greiner, det gjorde i tillegg to kombinasjons-øvingar, ei for menn og ei for kvinner, utrekna på poeng basert på tidsbruken i dei ulike olympiske greinene; slalåm, storslalåm og utfor.

## Menn
### Slalåm



Dato: 17. februar 
Start: 1826 moh, mål: 1650 moh
Løypelengd: 520 m, høgdeskilnad: 176 m



### Storslalåm



11./12 februar
Start: 2090 moh, mål: 1640 moh
Løypelengd: 1800 m, høgdeskilnad: 450 m
Start: 2153 moh, mål: 1703oh m
Løypelengd: 1780 m, høgdeskilnad: 450 m



### Utfor



Dato: 9. februar
Start: 2252 moh, mål: 1412 moh
Løypelengd: 2890 m, høgdeskilnad: 840 m



## Kvinner
### Slalåm



Dato: 13. februar
Start: 1806 moh, mål: 1650 moh
Løypelengd: 420 m, høgdeskilnad: 156 m



### Storslalåm



Dato: 15. februar
Start: 2090 moh, mål: 1650 moh
Løypelengd: 1610 m, høgdeskilnad: 440 m



### Utfor



Dato: 10. februar 
Start: 2252 moh, mål: 1650 moh
Løypelengd: 2160 m, høgdeskilnad: 602 m



= Verdsmeisterskap i kombinasjon =
### Menn






### Kvinner






## Kjelder

**Denne artikkelen bygger på «[[:de:Olympische Winterspiele 1968/Ski Alpin|Olympische Winterspiele 1968/Ski Alpin]]» frå ,  den 22. desember 2014.*
Alpine greiner under Vinter-OL 1972

**Alpine greiner under Vinter-OL 1972** i Sapporo vart avvikla i tida 5. - 13. februar 1972, der både menn og kvinner tevla i tre øvingar kvar. Dei to utforrenna gjekk føre seg på vulkanfjellet Eniwa, dei andre øvingane fann stad ved skisenteret Teine.

Dei seks olympiske øvingane gjaldt òg som den 22. verdsmeisterskapen i alpine greiner, det gjorde i tillegg to kombinasjons-øvingar, ei for menn og ei for kvinner, utrekna på poeng basert på tidsbruken i dei ulike olympiske greinene; slalåm, storslalåm og utfor.

## Menn
### Slalåm



Dato: 13. februar 
Start: 795 moh, mål: 567 moh
Løypelengd: 530 m, høgdeskilnad: 228 m



### Storslalåm



9./10. februar 
Start: 952 moh, mål: 550 moh
Løypelengd: 1034 m, høgdeskilnad: 402 m
Start: 952 moh, mål: 550 moh
Løypelengd: 1130 m, høgdeskilnad: 402 m



### Utfor



Dato: 7. februar 
Start: 1126 moh, mål: 354 moh



## Kvinner
### Slalåm



Dato: 11. februar 
Start: 751 moh, mål: 567 moh
Løypelengd: 450 m, høgdeskilnad: 184 m



### Storslalåm



Dato: 8. februar 
Start: 982 moh, mål: 625 moh
Løypelengd: 1240 m, høgdeskilnad: 357 m



### Utfor



Dato: 5. februar 
Start: 870 moh, mål: 336 moh
Løypelengd: 2110 m, høgdeskilnad: 534 m



= Verdsmeisterskap i kombinasjon =
### Menn






### Kvinner






## Kjelder

**Denne artikkelen bygger på «[[:de:Olympische Winterspiele 1972/Ski Alpin|Olympische Winterspiele 1972/Ski Alpin]]» frå ,  den 21. desember 2014.*
Pia Riva

**Pia Riva** () var ein italiensk alpin skirennar frå Piovene Rocchette i provinsen Vicenza som vann sølvmedaljen i utfor under VM i alpine greiner 1962 i Chamonix. 

## Aktiv
Riva markerte seg mellom verdseliten under VM i alpine greiner 1958 i austerrikske Bad Gastein, der ho vart nummer fire i utfor og sju i storslalåm. Under Vinter-OL 1960 i Squaw Valley enda ho enno ein gong på fjerdeplassen i utfor-tevlinga.

Ved den alpine verdsmeisterskapen 1962 i Frankrike vann Riva sølvmedaljen i utfor, med stor margin til bronsemedaljøren, men var sjølv over tre sekundar bak den suveren verdsmeisteren, Christl Haas frå Austerrike.

I sin siste store meisterskap, vinterleikane 1964 i Innsbruck, vart Riva nummer ni i både slalåm og storslalåm. Saman med eit svakt utforrenn gav det henne sjetteplassen i VM-kombinasjonen.

Frå 1958 til 1964 vann Riva ti italienske meisterskapstitlar; fem kvar i storslalåm og utfor.

Ho la opp i 1964 og utvandra same året til USA. 

## Kjelder
**Sportsboken*, aktuelle årgangar

**Denne artikkelen bygger på «[[:de:Pia Riva|Pia Riva]]» frå ,  den 21. desember 2014.*
Joe Cocker

**Joe Cocker** () var ein engelsk musikar og songar som kombinerte rock og blues.

Cocker vart for alvor kjend for publikum i Europa og Nord-Amerika då han i 1969 deltok på Woodstock-festivalen. Før den tid hadde han ein viss suksess i England med fleire coverversjonar av The Beatles-låtar, spesielt versjonen av «With a Little Help from My Friends». Etter det gjorde han i 1970 braksuksess med dobbel-albumet *[[Mad Dogs and Englishmen]]*. Konsertalbumet hamna på topp 10 på albumlista i USA.

Ein av dei mest kjende songane hans er «You Are So Beautiful» frå 1975. Andre songar som har vore viktige gjennom karrieren hans er mellom andre:
*«Up Where We Belong», (Filmmusikk til *[[En offiser og en gentleman]]*) 
*«You Can Leave Your Hat On» 
*«When the Night Comes» 
*«N'oubliez Jamais» 
*«Unchain My Heart» 
*«Feels Like Forever»

Cocker deltok òg på 25-årsmarkeringa av Woodstock-festivalen, Woodstock '94. 

## Diskografi
 
* *Heart & Soul* (2005)
* *Ultimate Collection* (2004)
* *Respect Yourself* (2002)
* *No Ordinary World* (1999)
* *Greatest Hits* (1998)
* *Across from Midnight* (1997)
* *Organic* (1996)
* *The Long Voyage Home* (1995)
* *Have a Little Faith* (1994)
* *The Best of Joe Cocker* (1993)
* *Night Calls* (1992)
* *Joe Cocker Live* (1990)
* *One Night of Sin* (1989)
* ''Unchain My Heart'' (1987)
* *Cocker* (1986)
* *Civilized Man* (1984)
* *Sheffield Steel* (1982)
* *Luxury You Can Afford* (1978)
* *Greatest Hits* (1977)
* *Stingray* (1976)
* *Jamaica Say You Will* (1975)
* *I Can Stand a Little Rain* (1974)
* *Joe Cocker: Something to say* (1972)
* *[[albumet Mad Dogs and Englishmen|Mad Dogs & Englishmen]]* (1970)
* *[[Joe Cocker!]]* (1969)
* *[[albumet With a Little Help from My Friends|With a Little Help from My Friends]]* (1969)

## Kjelder

**Denne artikkelen bygger på «[[:nb:Joe Cocker|Joe Cocker]]» frå ,  den 22. desember 2014.* 
*** oppgav desse kjeldene:*


## Bakgrunnsstoff
* Offisiell nettstad
Manuel Valls

**Manuel Valls** () er ein fransk sosialistisk politikar som blei statsminister i Frankrike 31. mars 2014.

Manuel Valls blei fødd i Barcelona og blei fransk statsborgar i 1982. Han var rådgjevar for statsminister Michel Rocard med ansvar for spørsmål knytt til ungdom frå 1988 til 1991. Frå 1997 til 1991 var han kommunikasjonsrådgjevar for statsminister Lionel Jospin. Han var medlem av den franske nasjonalforsamlinga 2002–2012 og borgarmeister i Évry 2001–2012.

Manuel Valls var kandidat til å bli kandidaten frå sosialistpartiet til det franske presidentvalet i 2012. Han hamna på femteplass i første runde, og støtta kandidaturet til François Hollande i andre runde. Med François Hollande som president frå 15. mai 2012 blei Valls innanriksminister i regjeringa til Jean-Marc Ayrault. Etter at Ayrault gjekk av blei han statsminister 31. mars 2014.

## Kjelder


**Denne artikkelen bygger på «[[:nb:Manuel Valls|Manuel Valls]]» frå ,  den 23. desember 2014.*
Statsminister i Frankrike

**Statsministeren i Frankrike** er leiaren for den franske regjeringa. Denne tittelen har offisielt vore i bruk sidan skipinga av  Den femte franske republikken i 1958. Den noverande statsministeren er . Statsministeren har offisiell residens i Hôtel Matignon i 7. arrondissement i Paris.

Tidlegare, frå Charles-Maurice de Talleyrand-Périgord si tid, hadde regjeringsleiaren i landet titlane *chef du gouvernement français*, men blei uoffisielt kalla  *premiere ministre*. 

Édith Cresson er den einaste kvinna som har vore statsminister i Frankrike.

Aristide Briand er den som har skipa det største talet regjeringar, 11 gonger. Han var statsminister mellom 1909 og 1929, med nokre periodar så korte som 26 dagar.

## Regjeringsleiarar i Den første republikken og Det første keisardømet

### Den provisoriske regjeringa i 1814

### Statssekretærar

### Erkekanslarar

## Bourbondynastiet

## Julimonarkiet

## Den andre republikken

### Leiarar av provisoriske regjeringar

### Presidentar av ministerrådet

## Det andre keisardømet

## Den nasjonale forsvarsregjeringa

## Den tredje republikken

## Vichy-regimet

## Provisorisk regjering

## Den fjerde republikken

## Den femte republikken

## Kjelder

**Denne artikkelen bygger på «[[:fr:Liste des chefs du gouvernement français|Liste des chefs du gouvernement français]]» frå , den 23. desember 2014.*  
**Denne artikkelen bygger på «[[:nb:Frankrikes statsmnister|Frankrikes statsmnister]]» frå ,  den 23. desember 2014.*
Oleksandr Turtsjynov

**Oleksandr Valentynovytsj Turtsjynov** () er ein ukrainsk politikar som i 2014 var president i Den ukrainske nasjonalforsamlinga. Han fungerte som president og statsleiar  for Ukraina i tida 23. februar til 7. juli 2014.

## Politisk karriere
I 1994 stifta Turtsjynov partiet Hromada saman med Pavlo Lazarenko, og i 1998 blei han vald inn i parlamentet. Den politiske karrieren hans har vore tett bunde til Julija Tymosjenko sitt politiske virke.

Turtsjynov var fungerande statsminister under Julija Tymosjenko frå 2007 til 2010. Etter at Julija Tymosjenko måtte gå av som statsminister 3. mars 2010 blei Turtsjynov utpeikt til konstituert statsminister. Han sat i stillinga til 11. mars samme år, då Mykola Azarov ble valgt til ny statsminister.

22. februar 2014 valde Den ukrainske nasjonalforsamlinga Turtsjynov til sin president. Frå dagen etter var han fungerande president for landet, ettersom Viktor Janukovytsj vart avsett og rømde landet. Petro Porosjenko vart ny president i Ukraina om sommaren.  

## Privatliv
Oleksandr Turtsjynov er baptist og pastor i baptistmeinigheiten i Kiev. Han er dessutan forfattar av fleire kriminalromaner.

## Kjelder


**Denne artikkelen bygger på «[[:nb:Oleksandr Turtsjynov|Oleksandr Turtsjynov]]» frå ,  den 23. desember 2014.*  
 
## Bakgrunnsstoff
Tusta Wefring

**Tusta Wefring** () var ein norsk-dansk tekstilkunstnar.

Ho voks opp på Stabekk og var dotter av biletkunstnaren Gunnar Wefring og Signe Ivarsdotter Mortensson Egnund (1898–1977). Morfaren var forfattaren og nynorskmannen Ivar Mortensson-Egnund.

Wefring studerte stofftrykk på *[[Det Kongelige Danske Kunstakademis Skoler for Arkitektur, Design og Konservering – Designskolen|Kunst­hånd­vær­ker­sko­len]]* i København. På 1960-tallet gjorde ho suksess med måla ryggsekker, kjoler, jakker og busseruller. Ho hadde ei rekke utstillingar i 1950 til 1970-åra, mellom anna i London og på Me­tro­po­li­tan Mu­se­um i New York. Ho fekk utsmykkingsoppdrag i rådhusa i Bir­ke­rød, Hillerød og Haderslev, i Hvidovre Hospital og i fleire av avdelingane til Danske Bank.

Tusta Wefring var gift med Steen Bjarnhof frå 1949, og med den danske sølvsmeden og skulptøren  (1917-1982) frå 1956 til 1973.

## Publikasjonar
* Eigil Hinrichsen, Tusta Wefring, Galerie Långvinkeln: *[http://books.google.se/books/about/Inf%C3%B6r_en_ny_konstsalong.html?hl=sv&id=GC7XMAAACAAJ Inför en ny konstsalong]*

## Referansar

## Bakgrunnsstoff
* Lexikon der Textildesigner 1950 - 2000
* Utstilling Vevringen 1994 (ført opp som Tusta Vefring) 
* Andreas Hansen: ''Scener fra et ægteskab'' ,  i kunstavisen.dk. Omtale av utstillinga *Sølv, skulpter og malede stoffer -Et ægteskab*
Verkhovna Rada

**Verkhovna Rada** er nasjonalforsamlinga i Ukraina. Det har 450 medlemmer som blir vald for fem år av gongen. 

Namnet Verkhovna Rada (kyrillisk skrift Верховна Рада) tyder &laquo;det høgaste rådet&raquo; og stammar frå tida då Ukraina var ein del av Sovjetunionen. Det noverande Verkhovna Rada blei oppretta i samband med at Ukraina erklærte sjølvstende i 1990.

## Kjelder


**Denne artikkelen bygger på «[[:nb:Verkhovna Rada|Verkhovna Rada]]» frå ,  den 23. desember 2014.*  


## Bakgrunnsstoff

*